b'\n_START_ARTICLE_\nDouai\n_START_SECTION_\nGeografija\n_START_PARAGRAPH_\nKraj le\xc5\xbei ob reki Scarpe 40\xc2\xa0km ju\xc5\xbeno od Lilla, med Arrasom, Cambraijem in Valenciennesom.\n_START_SECTION_\nZgodovina\n_START_PARAGRAPH_\nDouai se verjetno nahaja na ozemlju nekdanje rimske utrdbe iz 4. stoletja, poznane kot Duacum. V srednjem veku je pod flandrijskimi grofi postal cveto\xc4\x8de trgovsko sredi\xc5\xa1\xc4\x8de. Leta 1384 je pre\xc5\xa1el v roke burgunskih vojvod, preko njih pa v posest Habsbur\xc5\xbeanov. Leta 1668 je bil z Aachenskim mirom predan francoski kroni._NEWLINE_V obdobju \xc5\xa0panskih Nizozemsk (1477-1668) je bila v Douaiju pod pokroviteljstvom \xc5\xa1panskega kralja Filipa II. ustanovljena Univerza (1562). V sklopu le-te je vse do francoske revolucije delovala Angle\xc5\xa1ka gimnazija, pomembno izobra\xc5\xbeevalno sredi\xc5\xa1\xc4\x8de za \xc5\xa1tevilne angle\xc5\xa1ke katolike, ki so pobegnili preganjanju v Angliji, poleg te pa tudi Irska in \xc5\xa0kotska gimnazija. V Douaiju so se nahajale tudi benediktinska, fran\xc4\x8di\xc5\xa1kanska in jezuitska ustanova.'